**Vanjärvi-seura ry PÖYTÄKIRJA 3 / 2016**

Hallituksen kokous.

**Aika:** Torstai 17.3. klo 18

**Paikka:** Vanjärven seurojentalo

**Läsnä:** Suvi Nuotio (siht.), Kari-Pekka Räsänen, Seppo Shemeikka, Marjo Simpanen (Vanjärven maaseutunaiset), Paula Steele (Vanjärven Vanhempainyhdistys), Esa Tammio, Kati Tammio (Vanjärven vanhempainyhdistys), Mari Vainio (pj).

**Valtakirjalla:** Markku Evelä (Vanjärven Erämiehet) oli valtuuttanut Esa Tammion puhumaan ja äänestämään puolestaan ko. kokouksessa. Valtakirja pöytäkirjan liitteenä.

**Poissa:** Janne Nuotio (Kalevan Viesti), Antti Peisa (Vanjärven Martat), Heikki Poukka.

**1) Kokouksen avaaminen**

Puheenjohtaja avasi kokouksen kello 18.15.

**2) Laillisuuden ja päätösvaltaisuuden toteaminen**

Kokous todettiin lailliseksi ja päätösvaltaiseksi.

Pöytäkirjantarkastajaksi/ääntenlaskijaksi valittiin poissaolevan Janne Nuotion tilalle Paula Steele.

**3) Esityslistan hyväksyminen**

Esityslista hyväksyttiin.

**4) Edellisen pöytäkirjan hyväksyminen**

Edellinen pöytäkirja hyväksyttiin.

**5) Uudet jäsenhakemukset**

Uusia jäsenhakemuksia oli saapunut 1 kpl, joka hyväksyttiin.

**6) Kotiseutuliiton avustus**

Yhdistykselle on myönnetty 5000 euron suuruinen avustus. Tämä ei yksin riitä varaston rakentamiseen. Koska Yhteistoimialueiden tilillä on varattuna hieman yli 5000 euroa rakennusmateriaaleihin, joita seurojentalon korjaus ja ylläpito vaatii, päätettiin tiedustella tätä summaa lisäksi. Tällöin varaston rakentaminen onnistuisi.

* Ykkösakselin Leader-rahoituksen hakeminen

Puheenjohtaja valtuutettiin selvittämään Ykkösakselilta, voidaanko hakemus tehdä Vanjärvi-seura ry:n nimissä Kalevan Viesti ry:n valtakirjalla.

**7) Vuosikokousasiat**

* Toiminnantarkastajan lausunto

Käytiin läpi vuosikokoukselle esitettävä toiminnantarkastajan lausunto.

* Talousarvio 2016

Talousarvio hyväksyttiin esitettäväksi vuosikokoukselle, samoin erillinen investointibudjetti varastorakennuksesta.

**8) Yhteistyö Vihdin museon kanssa**

* Vanjärvi – kylän tarina –projekti

Hanke starttasi 14.3., jolloin seurojentalolla pidettiin avaustilaisuus. Paikalla oli yli 50 henkeä. Hankkeen tapahtumia on jatkossa noin kerran kuussa. Lisäksi museon henkilökunta tekee haastatteluja ja taltioi valokuvia Vanjärveltä.

* Vanjärvi-koju Wuosisatamarkkinoilla 20.8.2016

Mari lupasi mennä pitämään kojua (siht.huom: myös Suvin pääsy paikalle on varmistunut).

Kojussa mm. myydään käsitöitä, jaetaan esitettä seurojentalosta ja mahdollisesti kerätään kirjallisia Vanjärvi-muistoja.

**9) Vanjärven kotisivujen tilanne ja päivitysoikeudet**

Päätettiin pitää vuosikokouksen jälkeen koulutus päivittäjille, jollaisiksi ilmoittautuivat Paula, Suvi, Esa ja Mari. Mari laittaa Doodle-kyselyn ajankohdasta.

**10) Visit Vihti**

\* Vihdin pyöräilyverkosto

29.2. pidetyssä kokoontumisessa Vanjärveä edusti Päivi Levävaara. Pyöräilyreittiehdotuksia voi lähettää myös suoraan visitvihti@gmail.com

\* Internet-sivujen päivitys

Todettiin, että toistaiseksi Visit Vihdissä ei ole esim. Vanjärven luontokohteita.

**11) Vihdin Asukas- ja Kylätoiminta ry**

\* Kunnan avustus kylätoimintaan 2016

Päätettiin hakea avustusta pieniin seurojentalolle tehtäviin/tehtyihin hankintoihin (esim. verhot, vispilät, kopiopaperi). Mari valtuutettiin tekemään hakemus.

**12) Uudenmaan Kylät**

\* Vuoden Kylä

\* Vuoden Tiennäyttäjä

\* Vuoden Maaseututoimija

\*Avoimet kylät -päivä 11.6.2016

Päätettiin jättää Vuoden Kylä, Tiennäyttäjä ja Maaseututoimija -kilpailuihin osallistuminen myöhemmäksi. Avoimet Kylät -päivään sen sijaan päätettiin osallistua tänä kesänä ”Vanjärvi – kylän tarina” -hankkeen alla.

**13) Vihdin kk:n Lähetysjuhlat 11. – 12.6.2016**

Seurakunta on tiedustellut kylien halukkuutta näkyä lähetysjuhlatorilla. Päätettiin, että kesäjuhlatoimikunta voi päättää, kokeeko se kesäjuhlien mainostamisen lähetysjuhlilla tarpeelliseksi.

**14) Uimarannan sopimuksen tilanne**

\* Yhteinen tili Jokikunnankylätoimikunta / Jaana Moilanen

Jokikunnan kylätoimikunta on ehdottanut yhteistä tiliä Vanjärvi-seuran kanssa uimapaikka-asioihin liittyen. Tälle tilille talletettaisiin kunnan maksamat talkoopalkkiot ja sieltä maksettaisiin uimapaikkaan liittyviä kuluja. Hallitus ei kannattanut ehdotusta: kunta huolehtii uimapaikkakuluista, joten yhteiselle tilille ei ole tarvetta.

Muita uimarantaan liittyviä asioita ei käsitelty Heikki Poukan poissa olon takia.

**15) KaVin asiat**

\* Jalkapallokentän, liikuntapaikan, liikuntavastaavan koulutuksen ja kunnan hankerahan tilanne

\* Muut KaVin asiat

KaVi ry:n asioita ei käsitelty Janne Nuotion poissaolon takia.

**16) Seurojentaloa koskevat asiat**

* Vakuutuksen päivittäminen

Vakuutusyhtiön tarjous irtaimiston vakuutuksen arvon nostamisesta nykyisestä 24 207 eurosta 35 000 euroon hyväksyttiin.

* Perhekerhon kokoontumiset

Valtuutettiin Paula tiedustelemaan seurakunnalta perhekerhon jatkosta syksyllä. Yhdistys tarjoutuu auttamaan kerhon markkinoinnissa, jotta mahdollisimman moni vanjärveläinen perhe löytäisi kerhon. Myös kylän mummot ja vaarit voitaisiin kutsua kerhoon.

Perhekerholta peritään edelleen vuokraa 50 €/krt, koska he säilyttävät kerhossa tarvitsemaansa omaisuutta seurojentalon yläkerrassa.

* Varaustilanne

Vuokrausvastaava Paula kertoi, että käyttöaste on korkea, kuluneiden kahden viikon sisällä käyttökertoja on ollut 10. Häätilauksia on tullut kolme.

* Vuokrausperiaatteiden ja -hintojen mahdollinen muuttaminen

Päätettiin pitää aiemmin laadituista periaatteista ja hinnoista kiinni, kuitenkin seuraavin muutoksin:

* talvihinnoista luovutaan, joten vuokrahinnat ovat samat ympäri vuoden
* kyläläiset saavat vuokraushinnoista 30 % alennusta, myös yrityskäyttöön vuokratessaan
* kokousvuokriin lisätään 20 euron siivouskulu
* vuokraus nuorisoporukoille mahdollinen vain, jos valvonnasta on huolehdittu
* panttimaksu 100 euroa peritään siivouskulujen ja mahdollisten vahinkojen korvaamisen varalta

Uusittu hinnasto pöytäkirjan liitteenä.

* Elokuvaillat

Vanhempainyhdistys on saanut avustuksen elokuvalisenssiä varten, elokuvanäytännöt alkavat syksyllä.

* Siivouksen / inventaarion tilanne

Mari, Paula ja Päivi Levävaara ovat aloittaneet siivouksen keittiöstä. Keittiö, ruokasali ja kylmiöeteinen on käyty läpi ja samalla osa irtaimesta on uusittu.

* Keittiön viemäreiden tuke

Valtuutettiin Mari sopimaan asia paikallisen putkimiehen Pekka Havantolan kanssa.

* Muut seurojentalon asiat

Pöytäliinojen pesetys on kallista, täytyy pesettää ”kilopyykkinä”.

Maaseutunaiset ry on vienyt talolta muun omaisuutensa pois, mutta jättänyt säilytykseen yhden laatikollisen keittiötekstiilejä.

**17) Mahdollinen ulkoilureittihanke Vihtijärven mallin mukaan**

Ehdotettiin kylttien tekemistä luontokohteisiin sekä luontokohdetietopankin laatimista ja ulkoilureittien merkitsemistä yhdistyksen uusille nettisivuille.

Päätettiin pitää aiheesta erillinen kokoontuminen.

**18) Muut esille tulevat asiat**

\* Kotiseutuliiton Seurantalopäivä 9. – 11.9. 2016

Päätettiin selvittää mahdollisuutta sijoittaa jokin ”Vanjärvi – kylän tarina” -historiahankkeen tapahtuma tuohon ajankohtaan.

\* Maaseutunaisten avain seurojentalolle

Avain siirtyy Tuula Kölhiltä Päivi Levävaaralle.

\* Sovittiin, että Paula ottaa talteen Vanjärveä koskevat lehtileitteet Luoteis-Uusimaa -lehdestä.

\* Todettiin, että Teostolle on päivitetty ajankohtaiset tiedot.

\* Kesäjuhlien suunnittelun tilanne

Juhlat pidetään 9.7.2016 alkaen kello 15.00. Molemman orkesterit on jo varattu. Kesäjuhlatoimikunta jatkaa suunnittelua.

\* Imagokampanja / Vapaaehtoistyöhön innostaminen

Viimeinen kohta siirrettiin seuraavaan kokoukseen.

**19) Seuraavan kokouksen ajankohta**

Vanjärvi-seuran vuosikokous pidetään sunnuntaina 3.4. seurojentalolla.

Hallituksen seuraava kokous pidetään toukokuun alussa.

**20) Kokouksen päättäminen**

Puheenjohtaja päätti kokouksen kello 20.45.

**Vakuudeksi**

Vanjärvellä 11.5.2016

---------------------------------------- --------------------------------------------

Mari Vainio, puheenjohtaja Suvi Nuotio, sihteeri